“НОГООН ХӨГЖИЛ ҮНДЭСНИЙ НЭГДЭЛ” ХК-ИЙН 
ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТЭМДЭГЛЭЛ

 2018 оны 04 дүгээр сарын 
28-ны өдөр                                                         № 01                                            Улаанбаатар  хот

Хувьцаа эзэмшигчдийн ээлжит  хурал 2018 оны 4 дүгээр сарын 28-ны өдрийн 14 цаг 00 минутад Улаанбаатар хот, Чингэлтэй дүүрэг, 2-р хороо, Самбуугийн гудамж, “Орон зай төв”-ийн 7 дугаар давхарт 702 тоот өрөөнд эхэллээ.  
Гүйцэтгэх захирал Н.Алтансүх: “Ногоон хөгжил үндэсний нэгдэл” ХК-ийн нийт хувьцаа эзэмшигчид та бүхэндээ энэ өдрийн мэндийг өргөн дэвшүүлж  хуралдаа идэвхитэй оролцож байгаа явдалд хурлыг зохион байгуулж байгаа ажлын албаныхаа нэрийн өмнөөс талархал дэвшүүлье. Хувьцаа эзэмшигчдийн хурлыг зохион байгуулахаар зарлаж товыг гаргасан ТУЗ-ын хурал дээр хэд хэдэн зохион байгуулалтуудыг хуралд зориулж хийж өгсөн байгаа. Хурлын материал тараагдсан байгаа та бүхэн уншсан байх. Товчхон мэдээлчихье. 1-рт хурал зохион байгуулах комисс байгуулагдсан, Комисст компанийн ажлын алба ажиллаж байгаа. Мөн тооллогын комиссын бүрэлдэхүүнийг томилсон байгаа. Даргаар “Монсек ҮЦК” ХХК-ийн захирал М.Отгонбаатар, гишүүдээр Ч.Чинбат, Ш.Нарангаравуу нар ажиллаж байна. Дараагийн зохион байгуулсан зүйл бол хувьцаа эзэмшигчдийн хурлын 03 тоот тогтоолын 8-р зүйлээр гарсан байна. Хувьцаа эзэмшигчдийн ээлжит хурлын  даргаар ТУЗ-ийн дарга Ж.Жаргалсайхан, тэргүүлэгчээр ТУЗ-ийн гишүүн Ч.Андсайхан нарыг тс тус томилсугай гэсэн тогтоол гарсан. За ингээд хурал эхлэхэд бэлэн болж байна. Жаргалсайхан, Андсайхан нарыг суудлаа эзлэхийг урьж байна.    
Тооллогын комиссын дарга М.Отгонбаатар хурлын ирц болон хурлыг хүчин төгөлдөрт тооцох тогтоолыг уншиж  танилцуулав. “Ногоон хөгжил үндэсний нэгдэл” ХК-ийн хувьцаа эзэмшигч та бүхнийхээ энэ өдрийн амар амгаланг айлтгая.  “Ногоон хөгжил үндэсний нэгдэл” ХК-ийн хувьцаа эзэмшигчдийн ээлжит хурлын тооллогын комиссын тогтоол 2018 оны 04-р сарын 28-ны өдөр, дугаар №01, Улаанбаатар хот, хувьцаа эзэмшигчдийн ээлжит хурлын ирцийн тухай болон хурлыг хүчин төгөлдөрт тооцох тухай. Монгол Улсын компанийн тухай хуулийн 67-р зүйлийн 67.3.1 дэх заалт, 69-р зүйлийн 69.1 дэх заалтыг тус тус үндэслэн тогтоох нь: Нэг: Хувьцаа эзэмшигчдийн ээлжит хуралд 3 322 820 ширхэг хувьцаа эзэмшдэг 34 хувьцаа эзэмшигчийн төлөөлөл, 0 хувьцаа эзэмшигч саналын хуудсаар хуралд оролцож нийт гаргасан энгийн хувьцааны 3 322 820 ширхэг буюу 68 хувь болж байгааг хуралд оролцогчдод болон хурлын даргад мэдээлсүгэй. Хоёр: Компанийн тухай хуулийн 69.1 дэх хэсгийн заалтыг үндэслэн нийт саналын эрхтэй энгийн хувьцааны 3 322 820 ширхэг буюу  68 хувийг эзэмшигчид хуралд оролцож байгаа учраас компанийн хувьцаа эзэмшигчдийн ээлжит хурлыг хүчин төгөлдөрт тооцсугай. Комиссын дарга М.Отгонбаатар. 
Хурлын дарга Ж.Жаргалсайхан хурлыг нээв.   Эрхэм хүндэт хувьцаа эзэмшигч та бүхний энэ өдрийн амар амгаланг айлтган мэндчилье. Тооллогын комиссын тогтоол гарлаа. 2018 оны ээлжит хувьцаа эзэмшигчдийн хурлын ирц бүрдсэн учраас энэхүү хурлыг нээснийг мэдэгдье. Хувьцаа эзэмшигчдийн хурлын үйл ажиллагааг нээж уртын дуучин Пагмадулам ая дуугаа өргөнөө. /Уртын дууч ая дуугаа өргөв/
Хурлын дарга Ж.Жаргалсайхан: Дуучин Пагмадуламдаа баярлалаа. Пагмадулам маань “Ногоон хөгжил үндэсний нэгдэл” ХК болон “Эко боловсрол-Эко хөгжил” ГҮТТБ-ын хамтран гаргаж байгаа “Ногоон нүүдэл”  үндэсний өв соёл-хүн төрөлхтний үнэт зүйл гэсэн энэ том брэндийн илч дуучин болж байгааг хэлэхэд таатай байна гээд  хурлын хэлэлцэх асуудал болон хурлын дэгийг танилцуулав. 
Хурлын дарга Ж.Жаргалсайхан:  Компанийн 2017 оны үйл ажиллагааны тайланг тавина уу хэмээн Гүйцэтгэх захирал Алтансүхийг урьж байна. 
Гүйцэтгэх захирал Н.Алтансүх: Тайланг бичгээр бүх хувьцаа эзэмшигчдэд өгсөн байгаа учраас товчхон гол үйл явдлууд дээрээ тайлбар хийгээд явчихъя. Тайлан бүрэн эхээрээ тараах материалд орсон байгаа. Тайлангийн хугацаанд хувьцаа эзэмшигчдийн ээлжит хурлыг 1 удаа, ээлжит бус хурлыг 1 удаа, ТУЗ-ийн хурлыг 6 удаа буюу нэгтгэсэн байдлаар 14 асуудлыг хэлэлцэж хамтын шийдвэр гаргасан байна. энэ шийдвэрийг хэрэгжүүлэх ажлыг компанийн ажлын алба гүйцэтгэсэн. Хувьцаа эзэмшигчдийн хурал болон ТУЗ-ийн шийдвэрүүдийг биелүүлэх зорилгоор холбогдол бүхий 38  байгууллага хувь хүнд албан бичиг явуулж, Хөрөнгийн бирж, Санхүүгийн зохицуулах хороо гэх мэт байгуулагуудаас  17 албан бичиг хүлээн авч ажилласан байна. Тайлангийн хугацаанд үйл ажиллагааны үндсэн чиглэл, хөгжлийн стратеги зорилт гэсэн бичиг баримтыг бүрэн хэмжээгээр боловсруулж та бүхэнд танилцуулсан байгаа. Мөн “Ногоон хөгжил үндэсний нэгдэл” ХК дүрмээ шинэчилж зохих байгууллагуудад бүртгүүлсэн. Та бүхэн мэдэж байгаа манай компани Эрдэнэт хотын харъяалалд байсан. Тайлангийн хугацаанд Эрдэнэт хотоос хуулийн дагуу бүрэн шилжүүлж Улаанбаатар хотын харъяалатай компани болсон. Энэ хугацаанд хийсэн нэг том ажил бол бид түншлэх байгууллагуудтай хамтын ажиллагааны гэрээ байгуулж ажиллаж эхэлсэн. Монсек ҮЦК  манай хувьцаа эзэмшигчдийн хувьцааг зах зээл дээр арилжаанд оруулах гол ажлыг хийж байна. Өнөөдрийн байдлаар нийт 35 брокер диллерийн компаниуд дээр манай хувьцаа эзэмшигчид бүртгэлтэй байна.  “Эко боловсрол-Эко хөгжил” ГҮТТБ-тай хамтран том төслийг хэрэгжүүлэхээр бэлтгэж байна. Та бүхэнд мэдээлэгдэнэ. Хамтрагч байгууллагуудын удирдлагууд өнөөдрийн хуралд оролцож байгаа. /Удирдлагуудыг танилцуулав/ Улаан-Үд болон Тяньжинд төлөөлөгчийн газар байгуулсан. Тяньжины төлөөлөгчийн газрыг албан ёсоор байгуулаад төлөөлөгчийг томилсон байгаа. Мөн Тяньжин хотын “Keyuan technology” ХХК –тай дэлгэрэнгүй хэлбэрээр гэрээ хийж Монгол Улсын Ерөнхий сайдын БНХАУ-д хийсэн айлчлалын үеэр хамтарч ажиллах, хамтарч хөрөнгө оруулах гэрээнд гарын үсэг зурсан байгаа. За  “Алтанжолоо”  санхүүгийн компани, “Язгууртан” уран бүтээлийн нэгдэлтэй бас хамтарч ажиллах гэрээ байгуулсан байгаа. Мөн  Монголын хувьцаат компаниудын холбоонд гишүүнээр элссэн. Төлөөллүүд өнөөдрийн хуралд оролцож байгаа. /гэрээ байгуулах үеийн фото зургуудыг дэлгэцээр үзүүлэв/ За ингээд яриагаа товчлоод хувьцаат компаниудын голлох үзүүлэлт дээр манай компани  ямар өсөлт гаргасан бэ гэдгийг та бүхэнд танилцуулъя. Нэгж хувьцааны үнэ 160 дахин нэмэгдсэн, энэ нь хувьцаат компанийн хувьд бол маш өндөр үзүүлэлт, 2-рт компанийн үнэ цэнэ гэж том зүйл байна. Өмнө биднийг хурал хийж байхад 7 808 400 төгрөгийн үнэтэй компани байсан бол одоо 1 300 900 000 төгрөгийн үнэтэй компани болсон байна. 3-рт 4-р сарын 8-аар тасалж гаргасан хувьцаа эзэмшигчдийн тоо 260 байна. 4-р сарын 8-аас хойш нэмэгдснээ оруулаад 300 хувьцаа эзэмшигчтэй болсон байна. 4-рт Хөрөнгийн  биржид манай компани 3-р ангилалд бүртгэлтэй байсан. Сая оны эхэнд манай компанин дүрмийн үнэ цэнэ өсөж 2-р ангилалд дэвшин орсон гэдгийг та бүхэндээ хэлье. За ингээд компанийн үйл ажиллагааны тайлан илтгэл дууслаа. 
Хурлын дарга Ж.Жаргалсайхан:  Алтансүх захиралд баярлалаа. 1991 онд энэ компани хувьцаат компани болсноос хойш бид 2016 онд  хүлээж  авсан. Одоо бидний ярьж байгаа тайлант хугацаа буюу 2017-2018 оны хооронд орлого орж ирүүлэх үйл ажиллагаа явагдаагүй. Хуучин компанийхаа хувьд тайлан нь Эрдэнэтийн Жаргалант сумын үйлдвэр үйлчилгээний барилга гэсэн үндсэн  хөрөнгөтэй. Тэр хөрөнгө нь жил ирэх тусам зардал гаргаж байдаг. Үнэ нь буурч байдаг ийм хөрөнгө байсан. Тэр хөрөнгийг дагасан бүх тооцоонуудыг бид санхүүгийн тайлангаас арилгасан. Одоогоор энэ компани эхлэлийн 0 баланстай буюу үнэ цэнэ нь зөвхөн компанийн 5 205 600 ширхэг хувьцаагаар илэрхийлэгдэж байгаа байдалтай байгаа. Энэ тайлан баланс үндсэндээ 130 сая төгрөгийн үнэлгээтэй үндсэн хөрөнгө байсныг шилжүүлж нэг ёсондоо компанийг 2 хувааж хувьцааг нь бид авсан байгаа. Тайлан нь Хөрөнгийн биржийн мэдээллийн сайтад гарчихсан байгаа. Үүгээрээ санхүүгийн зарим үзүүлэлтүүд хасах үзүүлэлттэй байсан нь харьцангуй богино хугацааны үр дүнд үзүүлэлтүүд сайжирсан. Ингээд үүнтэй холбоотой асуудлуудаар  дэгийн дагуу 2017 оны үйл ажиллагааны тайлангийн талаар хувьцаа эзэмшигчдэд  асуулт байна уу. 
Хувьцаа эзэмшигчид: Байхгүй
Хурлын дарга Ж.Жаргалсайхан:  Асуулт байхгүй бол 2017 оны ажлын тайланд өгсөн  ТУЗ-ийн хурлаар дүгнэсэн хувьцаа эзэмшигчдийн ээлжит хурлын тогтоолын төслийг  уншиж танилцуулъя.  /уншиж танилцуулав/ Тогтоолын төсөлд оруулах санал байна уу.
Хувьцаа эзэмшигчид: Байхгүй
ТУЗ-ийн гишүүн, хувьцаа эзэмшигч Нэргүй: Юуны өмнө “Ногоон хөгжил үндэсний нэгдэл” ХК-ийнхаа ажлын албанд баярлалаа гэдгээ хэлэх нь зүйтэй байх. Өнгөрсөн нэг жилийн хугацаанд Жаргалсайхан даргын бүрдүүлсэн баг маш сайн ажилласан үнэхээрийн хэлэх үг алга. Ийм түвшинд ийм амжилтанд  хүрнэ гэдэг сайхан байна.   Бидний анхны оруулж байсан 1 төгрөг 160 төгрөг болчихсон ийм хурдан өсөлт урьд өмнө нь гарч байгаагүй. Энэ багтаа дахин баярлалаа гэж хэлээд амжилт хүсье. 
Хурлын дарга Ж.Жаргалсайхан: Баярлалаа. Үйл ажиллагаа өргөжиж байгаатай холбогдуулан ТУЗ болон ажлын алба 2 өөр байршилд ажиллахаар болж байгаа.  Та бүхэн ажлын албатайгаа уулзахаар бол  Сити центр төвийн 1002 тоотод очиж уулзаж болно. ТУЗ бол эндээ байрлана. 
[bookmark: _GoBack]Хараат бус ТУЗ-ийн гишүүн Орхон: Сайн байцгаана уу? “Ногоон хөгжил үндэсний нэгдэл” ХК өөрчлөн шинэчлэн байгуулагдаад 1 жил болж байна. Өнөөдөр би 2 дахь хуралд сууж байна. Маш олон төлөвлөгөө, зорилт гарчихсан байгаа. Энэ үйл ажиллагаанд хувьцаа эзэмшигч та бүхэн маань идэвхитэй оролцоорой. Яагаад гэвэл хувьцаа эзэмшигч бүхэн шийдвэр гаргах, санал бодлоо хэлэх ганц санал хэлэх биш үйл ажиллагаанд чаддаг бүх зүйлээрээ идэвхитэй оролцож байгаарай гэж хэлэх гээд байна. Ингээд хувьцаа эзэмшигчид маань илүү олон болж дараагийн хурал дээр маш идэвхитэйгээр санаа бодлоо оруулж ирээчээ гэж хэлэх байна. Баярлалаа.
Хувьцаа эзэмшигч Дагвадорж: Сайн байцгаана уу? Та бүхэнд энэ өдрийн мэнд хүргэе. Надад 2 асуулт байна. 1-д 4 сарын 11-нд хийгдсэн гэрээний ажлын түвшин ямар шатанд явж байна вэ? 2-т 2018 онд яг ямар ямар ажлууд хийхээр төлөвлөж байна вэ? 
Хурлын дарга Ж.Жараглсайхан: за баярлалаа. 2018 оны үйл ажиллагааны талаар 3 дахь асуудал дээр танилцуулна. 2017 оны үйл  ажиллагааны хүрээнд байгуулагдсан “Keyuan technology” групп гэж Тяньжин хотын технологийн компанитай байгуулсан гэрээ бол 2 гэрээ байгаа эхнийх нь бол 2017 оны 1 сарын 26-ны өдөр Тяньжин хотод байгуулагдсан стратегийн иж бүрэн түншлэлийн гэрээ, энэ бол 20 жилийн хугацаатай байгуулагдсан гэрээ. Энд бол хамтран ажиллах зарчим, харилцан ашигтай байх гэдэг зарчим, энэ зарчим дээрээ тулгуурласан гэрээ байгаа. Энэ гэрээний дагуу 2018 оны 4 сарын 02-ны өдөр Улаанбаатар хотод  “Хөрөнгө оруулалт хамтын ажиллагаа”-ны 5 жилийн хугацаатай гэрээ байгуулагдчихсан юм.  Хөрөнгө оруулалт хамтын ажиллагааны гэрээний нийт дүн бол 15, 8 тэрбум юань. Сая Ерөнхий сайдын айлчлалын хүрээнд нийт 38 компани гэрээнд гарын үсэг зурсан. Түүний нийт дүн 4 тэрбум доллар үүний 2.5 тэрбум доллар буюу 60-аад хувь нь манай компанийн байгуулсан гэрээ байгаа. Энэ гэрээ бол зөвхөн мөнгөн дүнгээр илэрхийлэгдэх хөрөнгөөс гадна үл хөдлөх хөрөнгүүд орж байгаа. Технологийн патентууд орж байгаа. Одоогийн түвшинд ямар байдалтай явж байна гэхээр саалиа бэлдэхээр саваа бэлд гэж үг байдаг. Манай компанийн нэг дутагдалтай тал байгаа тэр нь хэтэрхий хурдан яваад байгаа асуудал. 2018 оны 1 сард гэрээ байгуулаад 4 сард нь хөрөнгө оруулалтын гэрээ байгуулаад явж байна. Тэгэхээр бидний сав маань жижгэвтэр байна. Түүнийгээ томруулахын тулд эхлээд бид дотоод зохион байгуулалтын ажлуудруугаа орж байгаа. Энэ утгаараа саяын гэрээний 12 зүйлийн үйл ажиллагаа бол зарлан тунхагласан үйл ажиллагаа юмаа. Бид ийм гэрээ байгууллаа гэж. Энэ бол 2 улсын засгийн газар буюу гадаад харилцааны яамны протоколоор дамжуулж байгуулсан гэрээ учраас энэ гэрээ бол албан ёсны 2 улсын засгийн газрын хэмжээнд байгуулагдсан гэрээтэй адилтгаж үзэж болох боломжтой байгаа. Үүний дагуу бид хамгийн түрүүнд авч хэрэгжүүлэх гэж байгаа арга хэмжээ бол та бүхний мэддэг “haier” брэнд буюу БНХАУ –ын асар том дэлхийн 500 топ компанийн тоонд ордог цахилгаан бараа үйлдвэрлэдэг компани. Энэ компанийн ухаалаг  гэр ахуйн цахилгаан барааг хөгжүүлдэг компани нь манай гэрээ байгуулсан  “Keyuan technology” групп. Үүгээр дамжуулан бид “haier” брэндийн үзэсгэлэнгийн танхимыг Монголд албан ёсоор оруулж нээх ажлууд явж байгаа. 2-рт “Keyuan technology” группын хөгжүүлж байгаа зарим нисгэгчгүй онгоц, цахилгаан унадаг дугуй гэх энэ зүйлүүдийг Монгол улсад үйлдвэрлэх угсралтын үйлдвэрүүдийг Алтанбулаг чөлөө бүс дээр байгуулах асуудлууд яригдаж байгаа. “грийн сити” “эко сити” гэж манай нэгдлийн 2 том төсөл байгаа. Энэ төслүүдийн санхүүжилт бас энэ гэрээнд тусгагдсан байгаа. Тэгэхээр энэ ажлынхаа зураг, төсөл, холбогдох зөвшөөрөл юмнуудыг авах ажлууд хийгдэнэ. Ер нь бол бидний хамгийн том зорилго бол Хятадын том зах зээл дээр Монголын бараа бүтээгдэхүүнийг гаргах. Монгол зөвхөн уул уурхайн бараа бүтээгдэхүүн л Хятадын зах зээл дээр гаргаж байгаа болохоос өөр ямар нэгэн зүйл гаргадаггүй. Тийм учрааас бид Хятадын зах зээлд гаргахын тулд нилээн хэдэн эзэмшиж байгаа патенттай бүтээгдэхүүнүүдийг санал болгосон. 1-т Монгол эрдэмтдийн гаргасан, илүү сайн боловсруулаад явж байгаа  шинэ эрчим хүчний технологи  байгаа. Түүнийг хятадын зах зээлд оруулах асуудлыг хөндөж тавьсан. Энэ их хүнд асуудал. Гэхдээ Хятадын тал үзээд наадахыг чинь  авмаар байна гэсэн саналаа тавьсан. Энэ үүднээс Тяньжин болон Улаанбаатар хотод технологи хөгжүүлэх,  дамжуулах төвийг байгуулъя гэж 2 тал тохиролцсон.  Мөн хонь, ямааны сүү боловсруулах зарим технологийг Хятадад үйлдвэрлүүлэх асуудлыг ярьж байгаа. Загварууд бол гарчихсан. Мөн Монгол малын ашиг шимийг нэмэгдүүлэх цахилгаан төөнүүрүүдийг бас Хятадад захиалж хийлгэх, хонь ямааны сүүг тээвэрлэх жижиг оврын хөргөгчүүдийг бас хятадад захиалах асуудлууд яригдаж байна. Тэгээд энэ гарч байгаа бараа бүтээгдэхүүнийг Хятадын зах зээлд гаргана. Гэхдээ Хятадын зах зээлийг бүгдийг нь хангаж бол дийлэхгүй. Тйим болохоор танай элит хэсэгт  өндөр үнэтэй натураль эко бүтээгдэхүүн нийлүүлнэ гэдэг асуудал ярьж байгаа. Мөн малын тэжээлийн ургамал, эко бордоог Хятадын талд нийлүүлнэ. Үүнийг дамжуулахад  Тяньжин хотоос эхлээд   Замын үүд, Алтанбулагийн чөлөөт бүсдүүдйиг дамнасан агуулах, тээвэр ложистикийн тогтолцоо байгуулах асуудлууд явж байгаа. Бид аливаа асуудлыг хийхдээ ханган нийлүүлэлт, технологи боловсруулах, туршилт, сайжруулалт, тээвэр ложистик, маркетинг менежмент зэрэг бүх асуудлуудыг А-Я хүртэл цогц байдлаар шийдсэн төслүүд явж байгаа. Энэ төсөлд бол асар  их цаг хугацаа хэрэгтэй. Манай гүйцэтгэх алба бол зохион байгуулах л алба байгаа шүү энэ ажлуудыг удирдан зохион байгуулах. Тийм болохоор бид хүн хүчний болон мэргэжлйин асар их том баг бүрдүүлэх шаардлагатай. Тийм учраас та бүхэн дотор энэ чиглэлийн мэргэжлийн, энэ чиглэлийн дадлага туршлагатай хүмүүс байвал энэ төслүүд дээрээ ороод хамтраад ажиллах боломжтой байгаа шүү. Бид энэ том төслийг одоогийн байгаа багаараа үнэхээр хүчрэхгүй. Үүнийг шат дараатай аажуухан хийхгүй бол том том асуудлууд байнаа гэдгийг нууж хаалгүй хэлье. Мөн том хот байгуулалтын ажлууд явагдах гэж байгаатай холбоотой барилгын материалын бөөний хангамжийн тогтолцоо хийхгүй бол өнөөдөр хэдий болтол Монголчууд контейнэраар энэ том барилгын ажлыг хийх юм бэ. Нэг жижиг лангуугаар үүнийг хийнэ гэж байхгүй. Үүнтэй холбоотойгоор бид дандаа гаднаас авдаг бишээ өнөөдөр манай “Ногоон хөгжил үндэсний нэгдэл” ХК –ийн хөрөнгийн зах зээл дээр гарсан туршлага бол зөвхөн Монгол төдийгүй дэлхийд гээд хэлчихэд арай томорсон болчих байхдаа ямар ч байсан одоогийн харьцсанаар Орос болон Хятад улсад үнэхээрийн манай  “Ногоон хөгжил үндэсний нэгдэл” ХК-ийн гарч ирсэн хурдыг гайхан биширч байгаа. Бид бас хөрөнгийн зах зээл дээр хувьцаа гаргах гэсэн юмаа та бүхэн бидэнд туслаачээ, зөвлөгөө өгөөч гэж байгаа. Бид  тийм мундаг биш гэхдээ ганцхан зүйлээр тусалж чаднаа. “Ногоон хөгжил үндэсний нэгдэл” ХК өнөөдөр дэлхий дээр “Ногоон нүүдэл” гэдэг брэнд гаргаад “Ногоон нүүдэл” гэдэг хувьцаа гаргана. Энэ хувьцаа дэлхийд асар нэр хүндтэй хувьцаа болно. Айсо 9000 гэдэг юмуу ногоон стандарт юмуу Англи, Америкийн стандартаас өндөр стандарт тогтоно. Тэгээд үүний дагуу бид өнөөдөр жишээлбэл “haier” компани “Ногоон хөгжил үндэсний нэгдэл” ХК-ийн хувьцааг худалдаад авах юм бол араас нь  ханараад явдаг ийм байдал үүснэ. Энэ талаар ч бид ярилцсан. Түүн шиг удахгүй “Ногоон хөгжил үндэсний нэгдэл” ХК ямар нэгэн компанийн хувьцааг худалдаж авах юм бол түүний араас дагаж ханардаг болноо гэдэг ийм асуудал тавьж байгаа. Бид дэндүү том зорилготой байгаа. Энэ үйл ажиллагаануудын дүнд бид нэг л зүйлийг харж байгаа. Өнөөдрийн хөрөнгийн бирж дээр байгаа Монголын хамгийн том компани бол АПУ байгаа. Одоогийн ханшаар нь үзэхийн бол 1 тэрбум гаруй хувьцаа гаргачихсан үнэлгээ нь 600-700 тэрбум төгрөгийн  хооронд явж байна. Өөрөөр хэлбэл Монголд нэг их наядын компани хараахан гараагүй байна. Бид 2019 оны эцэс гэхэд “Ногоон хөгжил үндэсний нэгдэл” ХК-ийг Монголын анхны их наядын компани болгоно гэдэг зорилготой явж байгаа. Энэ бол асар том зорилго. За ингээд эхний асуултанд хариулсан байх гэж бодож байна. За өөр санал байна уу? Байхгүй бол эхний асуудлыг хэлэлцэж дууслаа. 2 дах асуудалдаа оръё. 2-р асуудал бол Ногдол ашиг хуваарилахгүй тухай ТУЗ-ийн гаргасан шийдвэрийг танилцуулна. /хувьцаа эзэмшигчдийн хурлын тогтоолыг уншиж танилцуулав/  Энэ жил ямар нэгэн үйл ажиллагаа явагдаагүй, ямар нэгэн ашиг орлогын тухай асуудал байхгүй. Үүнтэй холбоотойгоор 2017 оны жилийн эцсийн байдлаар хувьцаа эзэмшигчдэд ногдол ашиг хуваарилах боломжгүй гэж гарсан байгаа. Жилийн эцсий тайлан балансаар хасах баланстай гарсан. Гэхдээ өнгөрсөн жилүүдээс харьцангуй гайгүй үзүүлэлттэй байгаа. Ийм учраас энэ тогтоолын төсөл дээр та бүхэн саналаа хэлэх байх гэж бодож байна. Үүн дээр айхтар хэлэлцээд байх асуудал байхгүй байх. Компанийн хуулийн дагуу хувьцаа эзэмшигчдийн  +
хурлаараа ТУЗ-ийн шийдвэрийг зөвшөөрөх ийм л ажиллагаа юм. За тэгээд 2017 оны ногдол ашиг хуваарилахгүй буюу орлого ашгийн зүйлтэй холбоотой асуулт, санал байна уу? 
Хувьцаа эзэмшигчид: Байхгүй 
Хурлын дарга Ж.Жаргалсайхан: за тэгвэл хэлэлцэх 2 асуудлаа дууслаа. Үүний дагуу та бүхэн саналаа өгнө. 3 дахь асуудалруугаа оръё. Компанийн 2018 оны үйл ажиллагааны тухай байгаа. “Ногоон хөгжил үндэсний нэгдэл” ХК-ийн хөгжлийн бодлого, үндсэн чиглэл, ерөнхий төлөвлөгөөг танилцуулъя. /төлөвлөгөөг дэлгэцээр дэлгэрэнгүй танилцуулав/  за анхаарал тавьж сонссон та бүхэндээ баярлалаа.  Одоо бүгдээрээ саналын хуудсаа бөглөөд тооллогын комисст өгчихөөд дэгийн дагуу завсарлага аваад хөнгөн зуушинд та бүхнийг урьж байна. 
Хурлын дарга Ж.Жаргалсайхан: За бүгдээрээ хурлаа үргэлжлүүлье. ТУЗ Орон зай төвийнхөө 604 тоотод, Алтансүх захирал болон түүний ажлын алба Сити цэнтр төвийн 10 давхарын 1002 тоотод байнга байрлан ажиллаж байгаа. Тийм учраас тэнд очоод мэдээллүүдээ аваад яваарай. Эхний ээлжинд харилцаа холбоогоо сайн тогтооё. Явцын дунд ямар нэгэн санал, санаачлага гаргаад ирж байгаа компани, хувь хүнд нээлттэй ярилцах, боломжуудаа нэгтгэх ийм зүйлүүд зайлшгүй шаардлагатай байна. Бизнесийн үйл ажиллагаанд холбогдохоос гадна бид хувьцаа эзэмшигчдээ хувьцааных нь үнэ цэнийг өсгөх ногдол ашиг хуваарилах, ирээдүйд хувьцаа эзэмшигчидээ ажлын байраар хангах ийм сонирхол, зорилтууд байгаа. Өөрөөр хэлбэл бид маш олон төслүүдтэй. Улаанбаатар хотын хэмжээнд Ногоон отог, Ногоон хүрээ, Ногоон хот гэсэн төслүүдийг хэрэгжүүлэх гэж байна. Үүнд хэдий хэмжээний ямар ажлын байр, түр болон бүр ажлын байрууд байхуу үүнийгээ бодолцох хэрэгтэй. Дээрээс нь мэргэжлийн чиглэлээр нь байвал бид бүхний харилцан хамааралтай компаниудад бид хувьцаа эзэмшигчдээ ажлын байртай болгох асуудлуудыг нэн тэргүүнд тавина. Хамгмйн гол нь нөгөө байгууллагууд шийдвэрээ гаргах, бид тодорхой хэмжээгээр нөлөөлөөд явах боломжтой гэж үзэж байгаа.    Ингээд бидний үйл ажиллагаа маань жигдрээд ирэх оныг 2019 он гэж үзэж байгаа. 2018 он бол бэлтгэл ажлын үе шат энд маш олон ажлууд хийгдэнэ. Бодит үр дүн дараа нь гарнаа. 2019 оноос бид ургац хурааж эхлэх тухай асуудал ярьж байгаа. Гэхдээ бид хувьцаа эзэмшигчдээрээ дамжуулаад 50 000 дээд тал нь 100 000 хувьцаа эзэмшигчтэй болох асуудал байгаа. Хувьцаа эзэмшигчтэй болох асуудлыг  бид аль болох өрх гэр бүлээр нь хамруулах  сонирхолтой бөгөөд 20-25 мянган өрхийг бид хариуцаж ажиллах тухай асуудлууд ярьж байгаа. Тэгэхийн бол энэ дотроо бид бизнесийн уялдаа холбоог зохицуулж эхэлнэ. Төлбөр тооцооны өөрийн бие даасан системүүдийг хийж зангидаж, уяж холбож эхэлнэ. Олон ажлууд байгаа. Тэр болгоныг ярина гэвэл цаг хүрэхгүй байх. Ингээд  цаг заваа зарцуулж компанийнхаа төлөө шийдвэр гаргасан  та бүхэндээ туйлын их баярлаж байгаагаа илэрхийлье гээд тооллогын комиссын дарга М.Отгонбаатар тооллогын комиссын санал хураах хуудсыг тоолсон дүнгийн тухай тогтоолыг танилцуулснаар хурал 16.30 минутад өндөрлөв.

